Diari Oficial de la Generalitat Valenciana


Sumari del DOGV 6008, del 07-05-2009 (2009/4954)

Correcció d'errades de l'anunci de les bases i convocatòria per a la provisió d'una plaça d'agent de policia local, vacant en la plantilla de l'Ajuntament.
-----------------------------------------------------------------------------------------------------------------------------------------------------------

### Dades del document

Número de DOGV
:   6008

Data del DOGV
:   07-05-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/4954


Data del document
:   24-04-2009

Organisme emissor
:   Ajuntament d'Agost

Tipus de document
:   Correcció d'errades

Correcció d'errades

 Descriptors 

:   * Agost
    * concurs administratiu

Correcció d'errades de l'anunci de les bases i convocatòria per a la provisió d'una plaça d'agent de policia local, vacant en la plantilla de l'Ajuntament. [2009/4954]  
Advertits errors en l'anunci de les bases i convocatòria per a la provisió d'una plaça d'agent de policia local, vacant en la plantilla de l'Ajuntament, aprovades per Decret d'Alcaldia número 201/2009, publicat en el Diari Oficial de la Comunitat Valenciana núm. 14507, de data 16 d'abril de 2009, es procedix a efectuar les corresponents rectificacions:  
En el primer paràgraf (fase prèvia) de la base sèptima (procediment de selecció) on diu:  
«Fase prèvia. Amb caràcter previ a l'inici de la realització del primer exercici s'haurà d'aportar certificat mèdic que determine l'alçada de l'aspirant i que acredite que este està apte per a la realització de les proves físiques exigides en les bases per a la provisió d'una plaça de policia local, categoria agent, vacant en el cos de Policia Local de l'Ajuntament d'Agost. El certificat haurà de ser expedit per facultatiu competent i s'entén que el certificat és vigent si a data del dia que corresponga la seua aportació no han transcorregut més de tres mesos des de la seua expedició. La falta de presentació de tal certificat vigent o d'inferir-se d'este que l'aspirant no està apte per a la realització de les proves físiques o que no reunix el requisit mínim d'alçada exigit en les bases exclourà els aspirants de participar en el procés de selecció que es convoca.»;  
Ha de dir:  
«Fase prèvia. Amb caràcter previ a l'inici de la realització del primer exercici l'aspirant haurà d'aportar certificat mèdic oficial que determine l'estatura de l'aspirant i en què es faça constar expressament la seua capacitat per a concórrer a les proves físiques exigides en les bases per a la provisió d'una plaça de policia local, categoria agent, vacant en el cos de Policia Local de l'Ajuntament d'Agost així com que no es troba impedit o incapacitat per a l'accés a la funció pública. El certificat haurà de ser expedit per facultatiu competent i s'entén que és vigent si a data del dia que corresponga la seua aportació no han transcorregut més de tres mesos des de la seua expedició. Si l'aspirant no presenta el dit certificat vigent o no s'inferix del presentat que l'aspirant es troba capacitat per a concórrer a les proves físiques exigides en les bases i que no es troba impedit o incapacitat per a accedir a la funció pública s'exclourà l'aspirant de participar en el procés selectiu que es convoca. Als aspirants no exclosos se'ls qualificarà en esta fase prèvia a la realització del primer exercici com a aptes o no aptes en el mesurament d'estatura vist el certificat mèdic aportat en funció que reunisquen o no el requisit mínim d'estatura exigit en les bases.»  
En el punt sèptim (sèptim exercici) de la base sèptima (procediment de selecció), on diu:  
«7. Sèptim exercici. Qüestionari temes locals.  
Consistirà a contestar correctament un qüestionari de 25 preguntes amb quatre respostes alternatives, una d'elles certa, en un temps màxim d'1 hora, sobre els temes relacionats en el grup V del temari que s'arreplega en annex III d'estes bases. Les preguntes contestades correctament es puntuaran amb 0,20 punts. Les incorrectes penalitzaran amb 0,05 punts. Les contestades en blanc no penalitzaran. La qualificació d'este exercici serà de 0 a 5 punts, havent d'obtindre's un mínim de 2,5 punts per a superar-lo.»;  
Ha de dir:  
«7. Sèptim exercici. Qüestionari temes locals.  
Consistirà a contestar correctament un qüestionari de 25 preguntes amb quatre respostes alternatives, una d'elles certa, en un temps màxim d'1 hora, sobre els temes indicats en el grup V del temari que s'arreplega en annex III d'estes bases. Les preguntes contestades correctament es puntuaran amb 0,20 punts. Les incorrectes penalitzaran amb 0,05 punts. Les contestades en blanc no penalitzaran. La qualificació d'este exercici serà de 0 a 5 punts.»  
El que es fa públic als efectes oportuns.  
Agost, 24 d'abril de 2009.- L'alcalde: Antonio Pérez González.